Teljes részletes karton

A Raktár → Raktár lekérdezések menüpont alatt a Teljes részletes karton linkre kattintva lehet a szűrési feltételeket beállítani.

Paraméterek:

Kezdő dátum: Az időszak kezdő napja.

Befejező dátum: Az időszak utolsó napja.

Cikkszám: Opcionális szűrő — csak az egyező cikkszámú tételek jelennek meg (reguláris kifejezés is megadható). A mellette lévő Terméklista gombbal a cikkszámkereső listából is ki lehet választani.

Cikk kategória: Szűrés termékkategória szerint. Alapértelmezés: összes kategória.

Raktár: Szűrés raktár szerint. Alapértelmezés: összes raktár.

Mozgástípus: Szűrés raktári mozgástípus szerint (pl. bevételezés, kiadás, raktárközi mozgás). Alapértelmezés: összes típus.

Sorrend: Az eredménylista rendezési szempontja.

Mozgás dátuma

Cikkszám

Megnevezés

| PDF lista generálás | Az eredménylista PDF-fájlként generálódik és töltődik le.
| CSV generálás | Az eredménylista CSV-fájlként töltődik le, táblakezkelő programban megnyitható.
| Lista generálás | Az eredménylista böngészőben, lapozható, szűrhető táblázatként jelenik meg.

Az eredménylista oszlopai:

Dátum: A raktári mozgás dátuma.

Cikkszám: Az érintett termék cikkszáma.

Megnevezés: A termék neve.

Bizonylat: A mozgást kiváltó bizonylat száma.

Típus: A raktári mozgás típusa (pl. bevételezés, értékesítés, raktárközi mozgás).

F. raktár: A forrásraktár kódja — ahonnan a termék kikerült (kiadásnál, raktárközi mozgásnál töltött).

Cél raktár: A célraktár kódja — ahová a termék bekerült (bevételezésnél, raktárközi mozgásnál töltött).

Menny.: Az érintett mennyiség.

Egységár: Az utolsó beszerzési ár alapján számított egységár.

Össz (nettó): A tétel nettó értéke (mennyiség × egységár).

Pénz.: A beszerzési ár pénzneme.

A lista minden egyes mozgási sort külön sorban mutat — összesítés nélkül. Az egységárak számítása az utolsó beszerzési ár alapján történik.

Kapcsolódó oldalak:

Raktár lekérdezések

Cikkszámra összesített karton

Időszaki fogyás

Raktármozgás adatai